es kk kk kk en lt en en es kk ky en bg kk kk kk kk ru ky en ru kk es kk kk kk mk es kk kk kk ru en kk kk kk ba en kk kk kk ru it kk kk kk bg pt kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk bg kk kk ru uk be en kk es en en lt en es en en pl es en en lt en en ky en ky
Рупи Каур отбасылық жағдайға байланысты ата-анасымен бірге небәрі төрт жасында Үндістаннан Канадаға көшіп келеді. Ағылшын тілін білмегендіктен, достар табу қиынға соғып, жалғызсырап жүрген кезінде анасы оны сурет салуға, өлең жазуға баулыған екен. Есейе келе, Tumblr, Instagram желілеріне өлеңдерін жариялап, өзі иллюстрациясын жасап отыратын болған. Уақыт өткен сайын оқырмандары көбейіп, ағылшынтілді ортада танымал бола бастайды. Бүгінде оның инстаграм парақшасын 4 миллион адам оқиды. Рупи Каур бір сұқбатында Халиль Джебран, Элис Уокер, Шарон Олдс сынды қаламгерлердің шығармашылығын жоғары бағалайтынын айтқан болатын.
Ата-анасы «қызыл кхмерлер» режимінен бас сауғалап барған Тайландтағы босқындар лагерінде Лаң Лив дүниеге келеді. Балалық шағы Австралияның Кабраматта атты кедей қалашығында өткен. «Қазір мен өзімнің жолдасым, тамаша автор Майкл Фаудетпен бірге Жаңа Зеландияда теңіздің жағасында тұрамын», – дейді қаламгер.
Алғаш жазған өлеңі есінде болмаса да, алғаш өлеңге деген қызығушылығын тудырған ақын Эмили Дикинсон екенін алға тартқан Лаң Лив: «Оқырмандарым мен арқылы Эмили Дикинсон, Сара Тисдэйл сынды ақындардың шығармашылығымен танысқандықтарын айтып, алғыстарын жаудырып жатады. Бұл мен үшін үлкен құрмет», – дейді ағынан жарылып. Бүгінгі күні оның инстаграм парақшасын 545 мың адам оқиды.
Өзін «instapoet» деп атағанды аса ұнатпайтын көрінеді. «Инстаграм – өз шығармашылығыммен бөлісетін көп желінің бірі ғана. Мен өлеңдерімді көбінесе Tumblr мен Facebook-те жариялаймын. Сонымен бірге, Thought Catalog блогын пайдаланамын», – дейді әлеуметтік желі арқылы танымал болған британдық қаламгер.
Оның алғашқы қолжазбасын 137 баспахана кері қайтарған. «Шынымды айтайын, бұл сәтсіздіктердің барлығы да рухымды түсірген жоқ. Қайта бұрынғыдан да жақсы жазуыма септігін тигізді», – деген Никита Джилл әр істің бір қайыры барына сенген екен. Он екі жасында Үндістанның жергілікті газетінде алғаш рет атасы жайлы жазған мақаласы жарық көреді. Содан бері жазуға деген ынтасы ашылып, 2012 жылы «Сіздің тәніңіз – мұхит: махаббат және басқа да эксперименттер» («Your body is an ocean: love and other experiments») атты алғашқы кітабын шығарады. Бұл кітаптың бір ерекшелігі өлеңмен және әңгімемен 33 түрлі оқиға баяндалған. Кітапқа адамдардың қарым-қатынасы, махаббат, адамгершілік секілді ешқашан маңызын жоймаған тақырыптар арқау болған. 2016 жылы Thought Catalog Books баспасынан «Сіздің жаныңыз – өзен» («Your Soul Is a River») атты өлеңдер топтамасы жарық көреді.
Қазақ жұртшылығына қаншалықты таныс екені белгісіз, ал орыстілді қауым Никита Джиллді фотосуретші, digital art шебері ретінде біледі. Бірақ ол инстаграм парақшасына көбінесе өлеңдерін жүктейді және 586 мың оқырманның ыстық ықыласына бөленіп жүр.
«Бізді әлемде мәдениетіміз, қызығушылықтарымыз, сеніміміз бен өз құндылықтарымыз бөліп тұрғанымен, кім болсақ та, қай елде туып, қай дінге сенсек те, кешетін күйіміз бір, үрейіміз бен қуанышымыз да, күйзелісіміз бен таңданысымыз да ұқсайды. Егер менің жазғаным бір адамды толғандыра алса, жетістігім де сол болмақ». Бұл – виртуалды әлемде ойлы өлеңдерімен, терең пәлсапасымен танымал болған Бо Таплиннің сөзі. Бүгінгідей «цитаталар ғасырында» оның жазбалары ғаламтор кеңістігін шарлап кеткелі қашан?! Бо Таплин осы күнге дейін 7 кітап шығарып үлгерген: «The New Human Beings», «Hunting Season», «The Wild Heart», «Playing With Fire», «Buried Light», «Bloom», «Worlds of You». Аталған кітаптардың барлығы бестселлерге айналып, өз оқырмандарымен қауышуда. Қаламгердің инстаәлемінде 658 мың оқырманы бар, әр жазбасына 300-ге жуық пікір жазылады.
Бо Таплин бала күнінен мінезінің ашық болмағанын айтады. Адамдармен тіл табысуы қиынға соққан соң, ойындағысын қағазға түсіруді әдетке айналдырған екен. «Кітаптан оқыған, музыкадан, кинодан естіген кейбір жүрек толқытар сөздер мені бейжай қалдырмайтын. Сөз тылсымына, тіл құдіретіне біртіндеп ене бердім», – дейді ол. Қаламгер танымал болғанға дейін шығармашылық жолын әнге сөздер жазумен бастаған. Қазіргі күні әлем оқитын instapoet-ке айналды.
Әлемге танымал instapoets-пен таныс болдыңыз, ал біздің елдегі инста-ақындар кімдер деп ойлайсыз?
instapoets ағылшынша ақын бо таплин инстаграм инстажұлдыз лаң лив мәдениет никита джилл рупи каур тэйлор нотт грегсон шығармашылық
0 110 5 минут оқисыз
Facebook LinkedIn VKontakte WhatsApp Telegram Email арқылы бөлісу Басып шығару
Құрбандық шалу бізге қалай жетті?
Телефонды алғанда неге «алло» дейміз?
«Өмірімдегі сәттер суреттермен сақталуда»
12 ай: Атаулар тарихы
Пікір үстеу Жауапты болдырмау
Пікір орналастыру үшін кіруіңіз жөн.
«Теңізшевройл» қызметкерлерінің жұмысқа деген махаббатын қалай оятады?
Қалың мал мен мәһрдің айырмашылығы бар ма?
Алматыда тағы да қарақшылар ұсталды
Сарбаз әкімдікке жасалған шабуыл туралы айтып берді
Қазақстанда 8 мыңға жуық адам ұсталды – ІІМ
Қазақстан 2022 жылы ТМД-ға төрағалық етеді
Әкенің туған күніне тілек
Эмоционалды интеллект: Қазақ түсінігі, EQ белгілері
Мұғалімдерге қосымша үстемеақы төленуі мүмкін
Жириновский қазақстандық орыстарды еліне шақырды
Балаңыздың ұйқысы ауысып кетті ме?
Денсаулық & Психология 167
© 2022, Барлық құқық қорғалған
Facebook Twitter WhatsApp Telegram